Κάμπος Σκούπας Άρτας

Ο Κάμπος είναι μικρός οικισμός της Ηπείρου στην Περιφερειακή Ενότητα Άρτας, ο οποίος βρίσκεται κοντά στις όχθες του Άραχθου στα ορεινά της Άρτας σε υψόμετρο 180 μέτρα και απέχει από την πόλη περίπου 32 χιλιόμετρα.

Σύμφωνα με το Σχέδιο Καποδίστρια, ο Κάμπος υπήρξε μέχρι το τέλος του 2010, οικισμός του Δήμου Ξηροβουνίου με έδρα τον Αμμότοπο. Με βάση τη νέα διοικητική διαίρεση που προβλέπει το Σχέδιο Καλλικράτης, ο οικισμός εντάχθηκε στο Δήμο Αρταίων. Μαζί με τη Σκούπα, τον Κάρδαμο, τα Τσιαπαλαίικα, το Παλαιοχώρι, τα Πλατανάκια και το Φράξο αποτελούν την τοπική κοινότητα Σκούπας με συνολικό πληθυσμό 143 κατοίκους ενώ ως οικισμός έχει με 28 μόνιμους κατοίκους (απογραφή 2011).Ελληνική απογραφή 2011. 

Διοικητικές μεταβολές
Ο οικισμός αναγνωρίστηκε το 1961 και προσαρτήθηκε στην κοινότητα Σκούπας ενώ το 1974 αποσπάσθηκε από την επαρχία Νικοπόλεως και Πάργας του νομού Πρεβέζης και εντάχθηκε στην επαρχία Άρτας του νομού Άρτας. Το 1997 ο Κάμπος εντάχθηκε στο δήμο Ξηροβουνίου και το 2010 στο Δήμο Αρταίων.Διοικητικές μεταβολές, Κάμπος Άρτας. 

Τοποθεσία και Πρόσβαση
Ο Κάμπος γειτνιάζει με τους οικισμούς της τοπικής κοινότητας Σκούπας και το Σουμέσι.Οδηγικές χιλιομετρικές αποστάσεις μεταξύ πόλεων, χωριών, χωρών

 Σημείωση 
Στην Περιφερειακή Ενότητα Άρτας αλλά στον Δήμο Κεντρικών Τζουμέρκων υπάρχει ο συνώνυμος οικισμός Κάμπος Βουργαρελίου.

Παραπομπές

 Εξωτερικοί σύνδεσμοι 
 Δήμος Αρταίων
 Περιφερειακή Ενότητα Άρτας

Κατηγορία:Χωριά της περιφερειακής ενότητας Άρτας
Κατηγορία:Δήμος Αρταίων